ՆՈՅԵՄԲԵՐՅԱՆ ՀԱՄԱՅՆՔԻ ԱՎԱԳԱՆՈՒ

ՀԵՐԹԱԿԱՆ ՆԻՍՏ

08.02.2022 ԹՎԱԿԱՆԻՆ ԺԱՄԸ 15:00-ԻՆ

ՕՐԱԿԱՐԳ

1. **ՆՈՅԵՄԲԵՐՅԱՆ ՀԱՄԱՅՆՔԻ ԱՎԱԳԱՆՈՒ 08․02․2022 ԹՎԱԿԱՆԻ ՀԵՐԹԱԿԱՆ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ**
2. ***ՆՈՅԵՄԲԵՐՅԱՆ* ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԱՐՏԱՔԻՆ ԳՈՎԱԶԴ ՏԵՂԱԴՐԵԼՈՒ ԿԱՐԳՆ ՈՒ ՊԱՅՄԱՆՆԵՐԸ ՍԱՀՄԱՆԵԼՈՒ ՄԱՍԻՆ**
3. ***ՆՈՅԵՄԲԵՐՅԱՆ* ՀԱՄԱՅՆՔԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ ԱՆՇԱՐԺ ԳՈՒՅՔԻ ՍԵՓԱԿԱՆԱՏԻՐՈՋ ԿԱՄ ՏԻՐԱՊԵՏՈՂԻ` ԻՐ ՏԻՐԱՊԵՏՄԱՆ ՏԱԿ ԳՏՆՎՈՂ ԱՆՇԱՐԺ ԳՈՒՅՔԻ ԵՎ ԴՐԱՆ ՀԱՐԱԿԻՑ ԸՆԴՀԱՆՈՒՐ ՕԳՏԱԳՈՐԾՄԱՆ ՏԱՐԱԾՔԻ ՊԱՐՏԱԴԻՐ ԲԱՐԵԿԱՐԳՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ**
4. ***ՆՈՅԵՄԲԵՐՅԱՆ* ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ՀԱՆՐԱՅԻՆ ՍՆՆԴԻ ԿԱԶՄԱԿԵՐՊՄԱՆ ԵՎ ԻՐԱԿԱՆԱՑՄԱՆ ԿԱՆՈՆՆԵՐԸ ՍԱՀՄԱՆԵԼՈՒ ՄԱՍԻՆ**
5. **«ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԿՈՂՄԻՑ ԸՆԴՈՒՆՎԱԾ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ՀԱՇՎԱՌՄԱՆ ԵՎ ՊԱՀՊԱՆՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ»**
6. ***ՆՈՅԵՄԲԵՐՅԱՆ* ՀԱՄԱՅՆՔՈՒՄ ՍՈՑԻԱԼԱԿԱՆ ԱՋԱԿՑՈՒԹՅԱՆ ՎԵՐԱԲԵՐՅԱԼ ԿԱՄԱՎՈՐ ԽՆԴԻՐՆԵՐԸ ԼՈՒԾԵԼՈՒ ՉԱՓՈՐՈՇԻՉՆԵՐԸ ՍԱՀՄԱՆԵԼՈՒ ՄԱՍԻՆ**
7. **ՆՈՅՄԲԵՐՅԱՆ ՀԱՄԱՅՆՔԻ ԱՎԱԳԱՆՈՒ ԽՄԲԱԿՑՈՒԹՅՈՒՆՆԵՐԻ ԳՈՐԾԱՎԱՐՆԵՐԻ ԵՎ ՓՈՐՁԱԳԵՏՆԵՐԻ ՀԱՍՏԻՔԱՅԻՆ ՄԻԱՎՈՐՆԵՐԸ ԵՎ ԱՇԽԱՏԱՎԱՐՁԵՐԸ ՍԱՀՄԱՆԵԼՈՒ ՄԱՍԻՆ**

ԱՐՁԱՆԱԳՐՈՒԹՅՈՒՆ

Նոյեմբերյան համայնքի 08.02.2022 թվականի Նոյեմբերյան համայնքի ավագանու հերթական նիստը գումարվեց ժամը 15:00-ին: Նիստը վարեց Նոյեմբերյան համայնքի ղեկավարի առաջին տեղակալ Մհեր Աղամյանը: Նիստից բացակայում էին Նոյեմբերյան համայնքի ղեկավար Արսեն Լիպարիտի Աղաբաբյանը և Նոյեմբերյան համայնքի ավագանու անդամ Արայիկ Պարանյանը: Նիստն արձանագրեց Նոյեմբերյանի համայնքապետարանի աշխատակազմի քարտողար Արմինե Ամիրաղյանը:

Նիստի օրակարգը հաստատվեց 19 կողմ, 0 դեմ, 0 ձեռնպահ քվեարկությամբ:

Նիստի օրակարգում ներառված Էր ***Նոյեմբերյան* համայնքի վարչական տարածքում արտաքին գովազդ տեղադրելու կարգն ու պայմանները սահմանելու մասին հարցը**: Համայնքի ավագանին քննարկեց հարցը և առաջարկություններ ներկայացնելով, ***որոշեց*** հիմք ընդունելով «Տեղական ինքնակառավարման մասին» օրենքի 18-րդ հոդվածի 1-ին մասի41-րդ կետի պահանջները՝

1. Սահմանել Նոյեմբերյան համայնքի վարչական տարածքում արտաքին գովազդ տեղադրելու կարգը՝ համաձայն N1 հավելվածի:

2.  Սահմանել Նոյեմբերյան համայնքի վարչական տարածքում արտաքին գովազդ տեղադրելու պայմանները՝ համաձայն N2 հավելվածի:

19 կողմ, 0 դեմ, 0 ձեռնպահ քվեարկությամբ

***Նոյեմբերյան* համայնքի վարչական սահմաններում գտնվող անշարժ գույքի սեփականատիրոջ կամ տիրապետողի` իր տիրապետման տակ գտնվող անշարժ գույքի եվ դրան հարակից ընդհանուր օգտագործման տարածքի պարտադիր բարեկարգման կարգը սահմանելու մասին օրակարգի երրորդ հարցն էր:** Ելույթով հանդես եկավ համայնքի ավագանու անդամ Մհեր Բաղդասարյանը և քննարկումներից ելնելով ու hիմք ընդունելով «Տեղական ինքնակառավարման մասին» օրենքի 18-րդ հոդվածի 1-ին մասի 36-րդ կետի պահանջները՝

***ՆՈՅԵՄԲԵՐՅԱՆ ՀԱՄԱՅՆՔԻ ԱՎԱԳԱՆԻՆ ՈՐՈՇՈՒՄ Է.***

Սահմանել Նոյեմբերյան համայնքի վարչական սահմաններում գտնվող անշարժ գույքի սեփականատիրոջ կամ տիրապետողի՝ իր տիրապետման տակ գտնվող անշարժ գույքի և դրան հարակից ընդհանուր օգտագործման տարածքի պարտադիր բարեկարգման կարգը՝ համաձայն հավելվածի:

18 կողմ, 1 դեմ, 0 ձեռնպահ քվեարկությամբ

***Նոյեմբերյան* համայնքի վարչական տարածքում հանրային սննդի կազմակերպման եվ իրականացման կանոնները սահմանելու մասին հարցը ևս քննարկվեց համայնքի ավագանու անդամների կողմից և ղ**եկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 40-րդ կետի պահանջներով և հիմք ընդունելով «Առևտրի և ծառայությունների մասին» օրենքի 10-րդ հոդվածի պահանջները՝

***ՆՈՅԵՄԲԵՐՅԱՆ ՀԱՄԱՅՆՔԻ ԱՎԱԳԱՆԻՆ ՈՐՈՇՈՒՄ Է.***

 Սահմանել Նոյեմբերյան համայնքի վարչական տարածքում հանրային սննդի կազմակերպման և իրականացման կանոնները՝ համաձայն հավելվածի:

19 կողմ, 0 դեմ, 0 ձեռնպահ քվեարկությամբ

**Տեղական ինքնակառավարման մարմինների կողմից ընդունված նորմատիվ իրավական ակտերի հաշվառման եվ պահպանման կարգը հաստատելու մասին հարցի շուրջ տեղի ունեցավ բուռն քննարկում:** Նոյեմբերյանի համայնքապետարանի աշխատակազմի քարտուղարը համայնքի ավագանու անդամներին բացատրեց կարգի ընդունման կարևորությունը: Նա նշեց, որ քանի որ 2022 թվականի մարտի 1-ից կազմավորվելու է «Նոյեմբերյանի համայնքապետարանի աշխատակազմ» նոր կառավարչական հիմնարկ, ուստի այդ հիմնարկը պետք է ունենա հիմնարկի պաշտոնատար անձանց կողմից կայացված իրավական ակտերի հաշվառման մատյան, նշեց նաև, որ կարգի սահմանումը օրենքի պահանջ է: Նոյեմբերյան համայնքի ավագանին հիմք ընդունելով «Նորմատիվ իրավական ակտերի մասին» օրենքի 26-րդ հոդվածի 3-րդ մասը՝

***ՈՐՈՇՈՒՄ Է.***

Սահմանել տեղական ինքնակառավարման մարմինների կողմից  ընդունված

 նորմատիվ իրավական ակտերի հաշվառման և պահպանման կարգը՝ համաձայն

հավելվածի:

11 կողմ, 8 դեմ, 0 ձեռնպահ քվեարկությամբ

***Նոյեմբերյան* համայնքում սոցիալական աջակցության վերաբերյալ կամավոր խնդիրները լուծելու չափորոշիչները սահմանելու մասին հարցի շուրջ ևս եղան առաջարկություններ:** Նոյեմբերյան համայնքի ավագանու անդամ Մհեր Բաղդասարյանը առաջարկեց կարգի մեջ կատարել փոփոխություն. Կարգի 4-րդ գլխի 10-րդ կետում «2 միավորը» փոխարինել «3 միավորով» և լրացնել 10.1կետով՝ «հայրենիքի պաշտպանության համար մարտական գործողություններին մասնակցած անձանց-2 միավոր միավոր (1 միավոր՝ ֆինանսական բեռ, 1 միավոր՝ հոգեբանական իրավիճակ)»,

19 կողմ, 0 դեմ, 0 ձեռնպահ քվեարկությամբ

**Նոյմբերյան համայնքի ավագանու խմբակցությունների գործավարների եվ փորձագետների հաստիքային միավորները եվ աշխատավարձերը սահմանելու մասին հարցի շուրջ եղան բազմաթիվ առարկություններ և առաջարկություններ:Հարցի շուրջ ելույթ ունեցան Նոյեմբերյան համայնքի ավագանու անդամներ Արարատ Գաբրիելյանը, Մհեր Բաղդասարյանը, Մհեր Աղամյանը և Կարեն Աբազյանը: Բուռն քննարկումներից հետո Նոյեմբերյան համայնքի ավագանին որոշեց որոշումը կայացնել մասնակիորեն: Քվեարկության դրվեց որոշման նախագծի առաջին կետը և փորձագետների ու գործավարների հաստիքային միավորները սահմանել հետևյալ բաշխմամբ՝**

* **«Քաղաքացիական պայմանագիր» խմբակցություն- 2 փորձագետ, 1 գործավար**
* **«Ապրելու երկիր» խմբակցություն-1 փորձագետ, 1 գործավար**
* **«Հանուն Հանրապետության» խմբակցություն-1 փորձագետ, 1 գործավար**

11 կողմ, 7 դեմ, 0 ձեռնպահ քվեարկությամբ

ՆՈՅԵՄԲԵՐՅԱՆ ՀԱՄԱՅՆՔԻ ԱՎԱԳԱՆՈՒ ԱՆԴԱՄՆԵՐ

|  |  |
| --- | --- |
| ԱՄԻՐԱՂՅԱՆ ՎԱՆՈՒՇ  ՓԱՐՍԱԴԱՆՅԱՆ ԱՆԱՀԻՏ  ԲՈՒԴԱՂՅԱՆ ՍԱՄՎԵԼ  ՂՈՒԼԻՋԱՆՅԱՆ ՍԵՐՅՈԺԱ  ՄԵԼԻՔՅԱՆ ԹԱՄԱՐԱ  ԱՂԱՄՅԱՆ ՄՀԵՐ  ՂԱՐԱԳՅՈԶՅԱՆ ԱՐՏԱԿ  ԳԱԲՐԻԵԼՅԱՆ ԱՐԱՐԱՏ  ԲԱՀԱԴՈՒՐՅԱՆ ՄԽԻԹԱՐ  ԳՐԻԳՈՐՅԱՆ ԱՇՈՏ  ՆԱԼԲԱՆԴՅԱՆ ՍԱՄՍՈՆ | ԱԲԱԶՅԱՆ ԿԱՐԵՆ  ԲԵԳԼԱՐՅԱՆ ՀԱՅԿԱՆՈՒՇ  ՄԱՄՅԱՆ ԳԵՎՈՐԳ  ԱԲՈՎՅԱՆ ԱՐՄԵՆ  ՄՈՒՂԴՈՒՍՅԱՆ ԱՆԱՀԻՏ  ԽԵՉՈՒՄՅԱՆ ԱՐՏԱՇԵՍ  ԲԱՂԴԱՍԱՐՅԱՆ ՄՀԵՐ  ԲԵՐՈՅԱՆ ԱԻԴԱ |

ՆՈՅԵՄԲԵՐՅԱՆ ՀԱՄԱՅՆՔԻ ՂԵԿԱՎԱՐ ԱՐՍԵՆ ԱՂԱԲԱԲՅԱՆ